Запамінальнымі былі і нумары, з якімі выходзілі на сцэну харэаграфічныя калектывы. Зноў уражвала разнастайнасць выступленняў. Адны, як нумар танцавальнага калектыву з Бабруйскага механіка-тэхналагічнага каледжа, далучалі прысутных да народных традыцый, другія, як калектыў Dancing chaos з Магілёўскага эканамічнага прафесійна-тэхнічнага каледжа, паланілі аўдыторыю сучаснымі напрамкамі ў танцах. Здзіўляла магілёўская моладзь таксама музычнымі талентамі, дызайнерскімі і акцёрскімі здольнасцямі. Кампетэнтнае журы засталося вельмі задаволена гала-канцэртам. Была адзначана жанравая разнастайнасць, высокі ўзровень выканальніцкага майстэрства і сцэнічнай культуры выступоўцаў.